ΚΑΝΟΝΙΣΜΟΣ (ΕΚ) αριθ. 1119/97 ΤΗΣ ΕΠΙΤΡΟΠΗΣ της 19ης Ιουνίου 1997 για την τροποποίηση των κανονισμών (ΕΚ) αριθ. 411/97 και (ΕΚ) αριθ. 412/97 περί καθορισμού των λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τον καθορισμό μεταβατικής προθεσμίας για το 1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως τα άρθρα 48 και 57,

Εκτιμώντας:

ότι το άρθρο 15 του κανονισμού (ΕΚ) αριθ. 411/97 της Επιτροπής, της 3ης Μαρτίου 1997, περί καθορισμού των λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τα επιχειρησιακά προγράμματα και ταμεία και την κοινοτική χρηματοδοτική ενίσχυση (2) έχει θεσπίσει μεταβατικά μέτρα που εφαρμόζονται για το 1997, όσον αφορά την υποβολή και την έγκριση των σχεδίων των επιχειρησιακών προγραμμάτων 7 ότι η παράγραφος 2 του εν λόγω άρθρου θεσπίζει ότι η εθνική αρχή διαθέτει προθεσμία τριών μηνών για να λάβει απόφαση επ' αυτών 7 ότι, σε ορισμένες εξαιρετικές περιπτώσεις, η προθεσμία αυτή μπορεί να αποδειχθεί ανεπαρκής και με τον τρόπο αυτό να θίξει τις ενδιαφερόμενες οργανώσεις παραγωγών 7 ότι είναι συνεπώς σκόπιμο, προς το συμφέρον των ενδιαφερομένων, να δοθεί στα κράτη μέλη η δυνατότητα, σε περιπτώσεις δεόντως αιτιολογημένες, να παρατείνουν την προθεσμία αυτή κατά δύο μήνες 7

ότι το άρθρο 12 παράγραφος 1 στοιχείο α) του κανονισμού (ΕΚ) αριθ. 2200/96 έχει καθορίσει προθεσμία τριών μηνών για να αποφασίσει το κράτος μέλος όσον αφορά τις αιτήσεις αναγνωρίσεως που υποβάλλονται από τις οργανώσεις παραγωγών 7 ότι σε ορισμένες εξαιρετικές περιπτώσεις, οι οποίες είναι δυνατόν να παρουσιασθούν κατά το πρώτο έτος εφαρμογής της διατάξεως αυτής, η προθεσμία αυτή μπορεί να αποδειχθεί ανεπαρκής και με τον τρόπο αυτό να θίξει τις ενδιαφερόμενες οργανώσεις παραγωγών 7 ότι είναι συνεπώς σκόπιμο, προς το συμφέρον τους, να δοθεί στα κράτη μέλη η δυνατότητα, σε περιπτώσεις δεόντως αιτιολογημένες, να παρατείνουν, κατ' εξαίρεση για το 1997, την προθεσμία αυτή κατά δύο μήνες 7 ότι πρέπει συνεπώς να εισαχθεί μεταβατικό μέτρο στον κανονισμό (ΕΚ) αριθ. 412/97 της Επιτροπής, της 3ης Μαρτίου 1997, σχετικά με λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά την αναγνώριση των οργανώσεων παραγωγών (3) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΚ) αριθ. 411/97, η παράγραφος 2 του άρθρου 15 αντικαθίσταται από το ακόλουθο κείμενο:

«2. Η αρμόδια εθνική αρχή αποφασίζει σχετικά με τα σχέδια που υποβάλλονται εντός προθεσμίας τριών μηνών. Τα κράτη μέλη, ενεργώντας προς το συμφέρον των ενδιαφερομένων, σε περιπτώσεις δεόντως αιτιολογημένες, δύνανται να παρατείνουν την προθεσμία αυτή κατά δύο μήνες. Τα σχέδια των λειτουργικών προγραμμάτων που υποβάλλονται από τις οργανώσεις και τα οποία δεν εγκρίνονται, απορρίπτονται αυτοδικαίως.»

Άρθρο 2

Στον κανονισμό (ΕΚ) αριθ. 412/97, μετά το άρθρο 9 προστίθεται το ακόλουθο άρθρο 9α:

«Άρθρο 9αΜεταβατικά για το 1997, τα κράτη μέλη, ενεργώντας προς το συμφέρον των ενδιαφερομένων οργανώσεων παραγωγών, σε περιπτώσεις δεόντως αιτιολογημένες, δύνανται να παρατείνουν κατά δύο μήνες την προθεσμία που αναφέρεται στο άρθρο 12 παράγραφος 1 στοιχείο α) του κανονισμού (ΕΚ) αριθ. 2200/96.»

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.

(2) ΕΕ αριθ. L 62 της 4. 3. 1997, σ. 9.

(3) ΕΕ αριθ. L 62 της 4. 3. 1997, σ. 16.